Bert Koenders

Albert Gerard «Bert» Koenders (født 28. mai 1958 i Arnhem) er en nederlandsk politiker for Partij van de Arbeid (PvdA ). Han var Nederlands utenriksminister fra 2014 til 2017.

 Liv og virke 
Koenders er utdannet ved Vrije Universiteit Amsterdam og Universiteit van Amsterdam der han studerte statsvitenskap og samfunnsfag. Han har også mastergrad fra Johns Hopkins University etter studier i Bologna og Washington, D.C.«Koenders, Bert», Partij van de Arbeid. Lest 27. august 2017.

Koenders arbeidet fra 1983 til 1993 for flere av PvdAs parlamentsmedlemmer. Deretter arbeidet han for FN i Mosambik, Mexico og Sør-Afrika. Senere var han tjenestemann i Europakommisjonen.

I 1997 ble han valgt til underhuset, der han var representant til 2007.«Curriculum Vitae» , Nederlands regjering. Lest 27. august 2017. I årene 2000 til 2002 var han også gjesteprofessor i konflikthåndtering ved Paul H. Nitze School of Advanced International Studies i Bologna. Koenders var bistandsminister fra 2007 til 2010. Fra 2011 til 2013 var han spesialrepresentant for FNs generalsekretær og sjef for FN i Elfenbenskysten. Deretter var han fra juli 2013 til oktober 2014 undergeneralsekretær i FN og politisk leder for den fredsbevarende styrken MINUSMA i Mali.KOENDERS, Albert Gerard , Réseau de recherche sur les opérations de paix. Lest 27. august 2017.

Koenders ble 17. oktober 2014 utenriksminister i Mark Ruttes andre regjering.«Bert Koenders» , Nederlands regjering. Lest 27. august 2017.

 Referanser 

 Eksterne lenker 


Kategori:Politikere fra Partij van de Arbeid
Kategori:Personer tilknyttet FN
Kategori:Personer fra Arnhem